Dotyčnicový meteoroid

Dotyčnicový meteoroid (alebo dotyčnicový bolid) je malé teleso, ktoré vstúpi do zemskej atmosféry a znova ju opustí. Ak sa ešte pred odletom začne rozpadať, môžu niektoré fragmenty dopadnúť na Zem ako meteority. V takom prípade býva k videniu celá procesia meteorov. Medzi najslávnejšie dotyčnicové meteoroidy patrí Veľký denný bolid z roku 1972 a Procesia meteorov z roku 1860.

Popis preletu 
Neexistuje žiadna jasná horná hranica atmosféry, hoci napríklad z hľadiska ubúdajúcej hustoty vzduchu za ňu býva označovaná tzv. Kármánova hranica vo výške . Z hľadiska štruktúry atmosféry končí približne vo výške  mezosféra a začína termosféra, ktorá siaha asi do výšky  nad zemský povrch. Väčšina meteoroidov začína byť viditeľná ako meteor vo výške 85 až  nad zemským povrchom, teda v spodnej časti termosféry a blízkosti spomínanej Kármánovej hranice. Keď dotyčnicový meteoroid prelieta zemskou atmosférou, stráca vplyvom trenia rýchlosť a zároveň je natavená a vyparuje sa jeho vrchná vrstva, čím zasa dochádza k strate hmotnosti. Po návrate do vesmírneho priestoru sa ocitá na zmenenej obežnej dráhe okolo Slnka. Jeho povrch znova stuhne a podobá sa potom povrchu, aký poznáme z meteoritov.

Známe dotyčnicové meteoroidy 

Dotyčnicové meteoroidy bývajú zachytené zriedkavo, a vedecky popísaných doteraz bolo len niekoľko z nich.

Niektoré popísané dotyčnicové meteoroidy:
 Procesia meteorov z roku 1860
 Procesia meteorov z roku 1913, u ktorej astronómovia došli k záveru, že za jej vznikom stál rozpad dočasnej družice Zeme.
 Veľký denný bolid pozorovaný 10. augusta 1972, ktorý preletel nad Spojenými štátmi a Kanadou rýchlosťou /s. Išlo o prvé vedecké pozorovanie dotyčnicového meteoroidu.
 Dotyčnicový meteoroid z 13. októbra 1990, ktorý preletel nad Česko-Slovenskom a Poľskom, sa priblížil k Zemi na . Prvýkrát sa podarilo vypočítať obežnú dráhu takého telesa pomocou fotografických záznamov z dvoch rôznych miest.
 Dotyčnicový meteoroid z 29. marca 2006, ktorý preletel nad Japonskom vzdialenosť asi .
 Dotyčnicový meteoroid zo 7. augusta 2007, ktorý preletel nad strednou Európou, patril ku vzácnemu typu telies tzv. Atenovej skupiny.
 Dotyčnicový meteoroid z 10. júna 2012, patriaci k dennému meteorickému roju ζ Perzeíd, ktorý preletel nad Španielskom vzdialenosť . Je to najmenej jasný dotyčnicový bolid, popísaný vo vedeckej literatúre, a zároveň prvý, ktorý patrí k meteorickému roju.
 Vianočný bolid z 24. decembra 2014, pomaly sa pohybujúci meteoroid, ktorý preletel vzdialenosť  nad severnou Afrikou, Španielskom a Portugalskom.

Pozri aj 
 Meteoroid
 Meteor
 Bolid

Referencie

Externé odkazy 
 Meteor z roku 1860
 Veľký denný bolid z roku 1972

Zdroj 

Meteoroidy